Sellel nädalavahetusel, 19.- 21. mail, toimub Portugalis Lissabonis järjekordne Bilderbergi grupi kohtumine. Kohtumise täpne asukoht on küll veel saladuses, kuid märgid viitavad sellele, et see toimub Alcantara luksushotellide piirkonnas, kus üks öö maksab praegu umbes 1000 eurot.
#000001
Samuti pole veel avaldatud osalejate nimekirja ning teemasid, mida kohtumisel käsitletakse, kuid Portugali ajalehe Público andmetel on kindlasti arutluse all Ukraina sõda, NATO tulevik, Aasia riikide, eriti Hiina ja India tõus ning endiste Nõukogude Liidu riikide areng. Lisaks tehisintellekti, energia ülemineku ja pangandussüsteemi arengu teemad.
#000002
Bilderbergi grupi esimene kohtumine toimus 1954. aastal Hollandis Oosterbeekis ning selle kutsus kokku Hollandi prints Bernhard ehk Madalmaade endise kuninganna Beatrixi isa ja praeguse kuninga Willem-Alexanderi vanaisa. Grupp sai oma nime kohaliku Bilderbergi hotelli järgi.
#000003
Bilderbergi iga-aastastel kohtumistel, mis toimuvad vaheldumisi Euroopas ja Põhja-Ameerikas, osaleb 120-150 poliitilist juhti, valitsusametniku ja olulistel positsioonidel olevaid inimesi tööstusest, rahandusest, meediast ning akadeemilistest ringkondadest.
#000004
Bilderbergi grupi koosolekud toimuvad range Chatham House’i reegli alusel, mis tähendab, et kohtumise osalejatel on küll võimalik kasutada neile avaldatud teavet, kuid avalikustada ei tohi ühegi teise kohtumisel osalenu identiteeti ning ka seda, et antud informatsioon saadi just sellelt kohtumiselt.
#000005
Veel ei ole selge, kas ka Eestist keegi selleaastasel Bilderbergi kohtumisel osaleb, kuid Vanglaplaneet hoiab sündmustel silma peal ja püüame kogu olulise info lugejateni tuua.
#000006
2018 ja 2019 aasta Bilderbergi kohtumistel osales sellel ajal peaministri rolli täitnud Jüri Ratas.
#000007
Kindlasti liitu ka Vanglaplaneedi uudiskirjaga,sest siis jõuab oluline info otse Sinu e-postkasti.
#000009
Taas kord: India reporter kukkus kaamera ees kokku
#000014